ഇന്ത്യയിലെ മികച്ച ബീച്ചുകളുടെ പട്ടികയില് ഇനി ഫോര്ട്ട് കൊച്ചിയില്ല ടൂറിസം രംഗത്ത് ആശങ്ക വിനോദ സഞ്ചാരികള് കണ്ടിരിക്കേണ്ട ഇന്ത്യയിലെ പ്രധാനപ്പെട്ട ബീച്ചുകളുടെ പട്ടികയില് ഇനി ഫോര്ട്ട്കൊച്ചിയില്ല. മാലിന്യം നിറഞ്ഞ കടപ്പുറവും തെരുവുനായ്ക്കളുടെ എണ്ണക്കൂടുതലുമെല്ലാം ഫോര്ട്ട്കൊച്ചിയ്ക്ക് വിനയായി. ഫോര്ട്ട് കൊച്ചി: ഇന്ത്യയിലെ മികച്ച 30 ബീച്ചുകളുടെ പട്ടികയില് നിന്ന് ഫോര്ട്ടുകൊച്ചി പുറത്തായതോടെ ടൂറിസത്തിന് തിരിച്ചടി നേരിടുകയാണ്. കോവിഡ് ലോക്ഡൗണ് മൂലം തകര്ന്ന ടൂറിസത്തിന്റെ തിരിച്ചുവരവിനാണ് ഇതോടെ മങ്ങലേറ്റിരിക്കുന്നത്. വിനോദ സഞ്ചാരികള് കണ്ടിരിക്കേണ്ട ഇന്ത്യയിലെ പ്രധാനപ്പെട്ട ബീച്ചുകളുടെ പട്ടികയില് ഇനി ഫോര്ട്ട്കൊച്ചിയില്ല. ടൂര് മൈ ഇന്ത്യയുടെ ട്രാവല് ആന്റ് ടൂറിസം ബ്ലോഗ് ഇന്ത്യ 2021 പട്ടികയിലുള്ള 30 ബീച്ചുകളില് കേരളത്തില് നിന്ന് ഇടം പിടിച്ചത് മാരാരിക്കുളവും മുഴുപ്പിലങ്ങാടും മാത്രം. സൂര്യപ്രകാശം പതിക്കല്, ശുചിത്വം, തിരമാലകള്, മണല്, സുരക്ഷ തുടങ്ങിയവയെല്ലാം മാനദണ്ഡമാക്കിയാണ് പട്ടികയില് ബീച്ചുകളെ ഉള്പ്പെടുത്തുന്നത്. മാലിന്യം നിറഞ്ഞ കടപ്പുറവും തെരുവുനായ്ക്കളുടെ എണ്ണക്കൂടുതലുമെല്ലാം ഫോര്ട്ട്കൊച്ചിയ്ക്ക് വിനയായി. കൊവിഡിനൊപ്പം ഇതുകൂടിയായതോടെ കച്ചവടക്കാരുടെ മടങ്ങിവരാമെന്ന പ്രതീക്ഷയും മങ്ങി. നടപ്പാതകളുടെ നവീകരണവും ബീച്ചിന്റെ മറ്റു സംരക്ഷണം സംബന്ധിച്ച് ഐഐടി പഠനം നടത്തി റിപ്പോര്ട്ട് സമര്പ്പിച്ചെങ്കിലും നന്നാക്കല് എവിടെയുമെത്തിയില്ല. നേവിയുടെ നേതൃത്വത്തിലും ശുചീകരണം നടക്കുന്നുണ്ടെങ്കിലും പലയിടത്ത് നിന്നുള്ള മാലിന്യങ്ങള് ഇവിടെക്കൊണ്ടു വന്നു തള്ളുന്ന പതിവ് തുടരുന്നത് കൊണ്ട് മാലിന്യം ഇപ്പോഴുമുണ്ട്. പോര്ച്ചുഗല് പ്രസിഡന്റ് മരിയോ സോറസിന്റെ സന്ദര്ശനവേളയില് സ്ഥാപിച്ച ശിലാഫലകം കഴിഞ്ഞ ദിവസമാണ് മാലിന്യലോറിയിടിച്ച് മറിഞ്ഞു വീണത്. ഫോര്ട്ട് കൊച്ചിയുടെ കരുത്ത് അതിന്റെ പൈതൃകസ്വഭാവമാണ്. അത് കൈവിടാതെ വേണം ശുചീകരണവും പുനരുദ്ധാരണവും കൊണ്ടുപോകാന്.